PATVIRTINTA

Klaipėdos “Vėtrungės”gimnazijos

direktoriaus 2016 m. gruodžio 28 d.

įsakymu Nr.V- 194

(1 priedas)

**KLAIPĖDOS“VĖTRUNGĖS“ GIMNAZIJOS MOKINIŲ APŽIŪROS DĖL ASMENS HIGIENOS TVARKOS APRAŠAS**

**I BENDROSIOS NUOSTATOS**

1. Klaipėdos „Vėtrungės“ gimnazijos (toliau tekste – Įstaiga) mokinių apžiūros dėl asmens higienos, pedikuliozės ir niežų tvarkos aprašas (toliau – Aprašas) parengtas vadovaujantis Lietuvos Respublikos žmonių užkrečiamųjų ligų profilaktikos ir kontrolės įstatymu (Žin., 1996, Nr. 104-2363; 2001, Nr. 112-4069), Lietuvos higienos norma HN 21:2011 “Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773.

2. Tvarka reglamentuoja vaikų apžiūras dėl asmens higienos pedikuliozės ir niežų.

**II. APŽIŪROS DĖL VAIKŲ ASMENS HIGIENOS ORGANIZAVIMAS**

3. Įstaigos Sveikatos priežiūros specialistas (toliau – sveikatos specialistas) atsakinga už mokinių asmens higienos, pedikuliozės ar niežų profilaktikos organizavimą;

3.1. mokinių tėvai (globėjai, rūpintojai) pasirašydami mokymosi sutartį išsako savo sutikimą Įstaigoje vykdyti vaikų asmens higienos ir švaros patikrinimo procedūrą.

4. Mokinių apžiūros metu nustačius pedikuliozę ar niežų atvejus, į Įstaigą mokiniams draudžiama eiti:

4.1. tėvams, atsisakius panaudoti pedikuliozės ar niežų naikinimo priemones;

4.2. visuomenės sveikatos priežiūros specialisto ir Įstaigos administracijos Elgesio reikalavimų, kuriais siekiama užkirsti kelią ligų plitimo rizikai, nepaisymas.

**III. PROFILAKTINĖ VAIKŲ TIKRINIMO PROCEDŪROS VYKDYMO TVARKA**

5. Tikrinimus rekomenduojama atlikti po vasaros ir žiemos atostogų, ir pagal epidemiologines reikmes.

6. Privaloma imtis visų priemonių, kad ugdytinis būtų apsaugotas nuo viešo izoliavimo, pažeminimo ir kitų neigiamų pasekmių.

7. Patikrinimą atlieka Įstaigos Sveikatos specialistas.

8. Prieš kiekvieną patikrinimą mokiniai informuojami apie tai, kas bus daroma ir kodėl tai reikia daryti.

9. Patikrinimas yra atliekamas atskiroje patalpoje, kurioje yra vandens bei muilo (pvz.: sveikatos kabinetas).

10. Mokinys, kuriam įtariama pedikuliozė ar niežai, neturi būti tuoj pat atskirtas nuo kitų mokinių.

11. Baigus patikrinimą ir įtarus pedikuliozės ar niežų atvejį, Sveikatos specialistas privalo informuoti mokinių auklėtoją, pastarasis – auklėtinio tėvus (globėjus) telefonu ar tiesiogiai.

12. Mokinys į Įstaigą gali sugrįžti tik tada, kai yra visiškai išgydyta pedikuliozė ar niežai.

13. Tėvai pateikia Įstaigai gydytojo pažymą arba tėvų raštišką patvirtinimą, kuriame tėvai (globėjai) nurodo, kokiomis priemonėmis ir kada buvo pradėtas gydymas nuo pedikuliozės ar niežų.

14. Sveikatos specialistas, nustatęs (įtaręs) asmenį, sergantį užkrečiamąja liga, nurodyta Lietuvos Respublikos sveikatos apsaugos ministro 2002 m. gruodžio 24 d. įsakymo Nr. 673 “Dėl privalomojo epidemiologinio registravimo, privalomojo perdavimo tvarkos patvirtinimo“ (Žin., 2003, Nr. 12-444) 1 priede, siunčia nustatytos formos pranešimą apie susirgimą Nacionaliniam visuomenės sveikatos centrui Klaipėdos departamentui ir registruoja ligos atvejus Užkrečiamųjų ligų žurnale;

15. Organizuoja profilaktinius vaikų sveikatos tikrinimus dėl pedikuliozės, vadovaudamasi Užkrečiamųjų ligų ir AIDS centro perengtomis metodinėmis rekomendacijomis „Pedikuliozės profilaktika ir kontrolė“ (2015, Vilnius).

16. Nuolatinė dezinfekcija Įstaigoje, kai yra registruojamos oro lašelinės ir žarnyno infekcijos, atliekama pagal Lietuvos higienos normos HN 75:2016 „Įstaiga vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“ ir HN 21:2011 “Mokykla, vykdanti bendrojo ugdymo programas. Bendrieji sveikatos saugos reikalavimai“.

**IV. BAIGIAMOSIOS NUOSTATOS**

17. Įstaigos Sveikatos specialistas atsakingas už vaikų asmens higienos, pedikuliozės ir niežų apžiūros organizavimą ir vykdymą. Sveikatos specialistas savo funkcijoms vykdyti pasitelkia Įstaigos bendruomenę (pedagogus, vaiku, jų tėvus (globėjus, rūpintojus).

18. Tvarkos vykdymo kontrolę vykdo Įstaigos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_